《沈云升开府入闽寄赠二首 其二》
明代·何吾驺

感君深意气，行复过相看。旂影摇云黑，星辉照海寒。

田家晞谷种，钓客理渔竿。引剑亲南斗，临春拥画栏。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。